કેન્દ્ર સરકારે વર્ષ 2018માં 1 લાખથી વધારે વસતિ ધરાવતા દેશના ટોચના શહેરોમાં સ્વચ્છતાની કામગીરી, લોકોનો અભિપ્રાય અને લોકજાગૃતિ જેવી બાબતોને સાંકળીને સર્વે કરાવ્યો હતો. તેના પરિણામો શનિવારે જાહેર કરવામાં આવ્યા હતા. આ પરિણામોમાં સુરત શહેર માટે નિરાશાજનક સ્થિતિ સામે આવી હતી. એક સમયે દેશમાં સફાઈની બાબતમાં બીજા ક્રમ સુધી પહોંચેલુ સુરત આ વખતે છેક 14માં નંબરે સરકી ગયું છે. અમદાવાદ સુરતથી બે ડગલા આગળ નીકળીને બારમા ક્રમે પહોંચી ચૂક્યું છે.